Henry de Montherlant

Henry Marie Joseph Frédéric Expedite Millon de Montherlant (Paris, 1895eko apirilaren 20a - ibidem, 1972ko irailaren 21a) frantses idazlea izan zen. Aristokraziako familia katoliko batean jaio zen. Lehen Mundu Gerran parte hartu ondoren, Espainian, Afrikan eta Italian izan zen. Montherlanten lanean nabarmenak dira iragandako urteen nostalgia eta munduaren ikuspegi heroikoa eta indibidualista. Barrèsen ikasle eta Nietzscheren jarraitzaile izan zen. 1920an idatzi zuen lehen eleberria La relève du matin (Goizeko erreleboa), Barrèsen eragin nabarmena duena. Geroago idatzi zituen eleberri aipagarrienak: Le songe (1922, Ametsa), Les bestiaires (1926, Bestiarioak), Les célibataires (1934, Ezkongabeak), Les jeunes filles (1936-1939, Neska gazteak). 1941ean argitaratu zuen Solstice de juin eleberriaren ondorioz, arazoak izan zituen bai alemaniarrekin eta baita erresistentziarekin ere. Ondorengo urteetan antzerki lanak idatzi zituen, La Maître de Santiago (1947), Port-Royal (1954) eta Le cardinal d´Espagne (1960), besteak beste. Antzerki lan horien ondoren atzera eleberriak idatzi zituen berriro, Le chaos et la nuit (1963, Kaosa eta gaua) bere eleberririk hoberena tarteko.

Erreferentziak 

Frantziako antzerkigileak
Frantses Akademiako kideak
Suizidak
Paristarrak
Ohorezko Legioko ofizialak
Bigarren Mundu Gerrako korrespontsalak
Lehen Mundu Gerrako Frantziako militarrak